cyanic-selkie/wikianc huggingface dataset:
มนตรี ตราโมท
ประวัติ
มนตรีศึกษาที่โรงเรียนปรีชาพิทยากร สอบได้ชั้นมัธยมปีที่ 3 เหตุที่มนตรีมีโอกาสได้เป็นนักดนตรีไทยก็เพราะว่าบ้านของมนตรีอยู่ใกล้วัดสุวรรณภูมิ ซึ่งมีวงปี่พาทย์ฝึกซ้อมกันอยู่เป็นประจำ มนตรีจึงได้ยินเสียงเพลงปี่พาทย์อยู่เสมอจนจำทำนองเพลงได้เป็นตอน ๆ
เมื่อเรียนจบ ม.3 แล้ว จึงคิดที่จะเรียนต่อที่กรุงเทพฯ แต่มนตรีมีโรคภัยไข้เจ็บรบกวนตลอดเวลา เรียนไม่ทันเพื่อนฝูง เลยหมดกำลังใจที่จะเรียนต่อ ในเวลานั้น สมบุญ สมสุวรรณ ซึ่งเป็นนักฆ้องจึงชวนให้หัดปี่พาทย์ ซึ่งมนตรีก็มีใจรักอยู่แล้วจึงฝึกฝนด้วยความมานะพยายาม จนมีความคล่องแคล่วพอควร มนตรีได้เป็น นักดนตรีปี่พาทย์ อยู่ที่จังหวัดสุพรรณบุรี ประมาณ 2 ปี ต่อมาราวปี พ.ศ. 2456 มนตรีได้ย้ายไปอยู่ที่จังหวัดสมุทรสงคราม ที่บ้านสมบุญ สมสุวรรณ ซึ่งมีทั้งปี่พาทย์และ แตรวง มนตรีจึงได้มีโอกาสฝึกหัดทั้งสองอย่าง
เมื่ออายุได้ 17 ปี ได้สมัครเข้ารับราชการในกรมพิณพาทย์ทอง กรมมหรสพ กรมมหาดเล็ก ที่กรมพิณพาทย์หลวง มนตรีได้เรียนฆ้องวงใหญ่จากหลวงบำรุงจิตเจริญ (ธูป สาตนะวิลัย) และเรียนกลองแขก จากพระพิณบรรเลงราช (แย้ม ประสานศัพท์) มนตรีอุปสมบทเป็นพระภิกษุ ณ วัดสุวรรณภูมิ จังหวัดสุพรรณบุรี เมื่อ พ.ศ. 2476
มนตรีมีฝีมือทางการบรรเลงฆ้องวง แต่เพื่อให้มีฝีมือในเครื่องดนตรีชนิดอื่น ๆ พระยาประสานดุริยศัพท์ (แปลก ประสานศัพท์) เจ้ากรมพิณพาทย์หลวง จึงให้มนตรีเปลี่ยนเป็นครูตีระนาดทุ้ม มนตรีได้รับเลือกให้เข้าประจำอยู่ในวงข้าหลวงเดิม ซึ่งเป็นวงที่จะต้องตามเสด็จพระราชดำเนินแปรพระราชฐานทุกแห่ง ทำให้มนตรีเป็นผู้กว้างขวางในวงสังคมสมัยนั้น
มนตรีรับราชการอยู่ที่แผนกปี่พาทย์หลวงได้ไม่นาน ก็เกิดการโอนวงปี่พาทย์และโขนละครไปสังกัดอยู่กับกรมศิลปากร เมื่อ พ.ศ. 2478 มนตรีจึงย้ายไปประจำโรงเรียนศิลปากร แผนกนาฏดุริยางค์ (ปัจจุบันคือวิทยาลัยนาฏศิลป์)
หน้าที่การงานของมนตรี เจริญรุ่งเรืองมาตามลำดับจนเลื่อนเป็นชั้นเอก ต่อมาได้มีพระบรมราชโองการโปรดเกล้าฯ แต่งตั้งให้มนตรีดำรงตำแหน่งศิลปินพิเศษ เมื่อ 3 กุมภาพันธ์ พ.ศ. 2504 นับเป็นศิลปินคนแรกของกรมศิลปากรที่ได้รับชั้นพิเศษ
เมื่อมนตรีเกษียณอายุ กรมศิลปากรพิจารณาเห็นว่ามนตรีมีความรู้ความสามารถในด้านวิชาการศิลปดุริยางค์ไทย จึงจ้างไว้ช่วยราชการต่อมาอีก 5 ปี จากนั้นก็จ้างในฐานะลูกจ้างชั่วคราว ตำแหน่งผู้เชี่ยวชาญดนตรีไทยกับคีตศิลป์ไทย ทั้งภาคทฤษฎีและภาคปฏิบัติในวิทยาลัยนาฏศิลป์ กรมศิลปากร
นอกจากการทำงานประจำในหน้าที่ที่กรมศิลปากรแล้ว มนตรียังเป็นอาจารย์พิเศษสอนตามมหาวิทยาลัยอีกหลายแห่ง
มนตรีได้รับพระกรุณาโปรดเกล้าฯ แต่งตั้งเป็นราชบัณฑิตในประเภทวิจิตรศิลป์ สำนักศิลปกรรม ตามประกาศสำนักนายกรัฐมนตรี ลงวันที่ 24 มิถุนายน พ.ศ. 2524
ด้านชีวิตครอบครัว ได้สมรสครั้งแรก กับนางสาวลิ้นจี่ บุรานนท์ เมื่อ พ.ศ. 2475 แต่ได้อยู่ร่วมกันเพียง 2 ปี นางลิ้นจี่ ก็ถึงแก่กรรม มนตรีจึงได้สมรสอีกครั้งกับนางสาวพูนทรัพย์ นาฎประเสริฐ ( นางพูนทรัพย์ ตราโมท ) เมื่อ พ.ศ. 2478 มีบุตรธิดารวม 4 คน คือ
มนตรี ตราโมท ถึงแก่อนิจกรรม เมื่อวันอาทิตย์ที่ 6 สิงหาคม พ.ศ. 2538 ด้วยโรคหัวใจล้มเหลว ณ โรงพยาบาลนนทเวช สิริอายุ 95 ปี 1 เดือน 19 วัน มีพิธีพระราชทานเพลิงศพเมื่อวันที่ 22 ตุลาคม พ.ศ. 2538 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ผลงาน
นอกจากครูมนตรีจะมีฝีมือในการบรรเลงดนตรีแล้ว ครูมนตรียังมีความสามารถในการแต่งเพลงอีกด้วย ครูมนตรีแต่งเพลงมาแล้วมากมาย มากกว่า 200 เพลง ตั้งแต่ พ.ศ. 2463 เป็นต้นมา มีทั้งเพลง 3 ชั้น เพลงเถา เพลงประวัติศาสตร์ เพลงระบำและเพลงเบ็ดเตล็ด เคยมีผู้รวบรวมไว้ได้ถึง 200 กว่าเพลง นอกจากครูมนตรีจะแต่งเพลงดังกล่าวมาแล้ว ครูมนตรียังเคยแต่งเพลงประกวดทั้งบทร้องและทำนองเพลงและได้รับรางวัลที่ 1 เพลงนั้นชื่อว่า "เพลงวันชาติ 24 มิถุนา" เมื่อ พ.ศ. 2483
เป็นที่ทราบกันโดยทั่วไปแล้วว่า ครูมนตรี ตราโมทเป็นครูผู้ประกอบพิธีไหว้ครู และครอบประสิทธิ์ประสาทวิชาวิชาดนตรีไทยของกรมศิลปากร นอกจากครูมนตรีจะกระทำพิธีให้แก่กองการสังคีตและวิทยาลัยนาฏศิลป์ ทั้งในส่วนกลางและต่างจังหวัดแล้ว ครูมนตรียังทำพิธีไหว้ครูดนตรีไทยให้แก่หน่วยราชการ สถานศึกษาและเอกชนทั่วไป
ครูมนตรีนอกจากจะมีความรู้และความสามารถในการแต่งเพลงและการบรรเลงดนตรีไทยแล้ว ครูมนตรียังมีความรู้ทางด้านโน้ตสากลและดนตรีสากลอีกด้วย ซึ่งยิ่งช่วยเพิ่มความรู้ทางดนตรีไทยและการแต่งเพลงมากขึ้น
ครูมนตรีรักการอ่านหนังสือทำให้ครูมนตรีมีความรู้กว้างขวาง ครูมนตรีชอบโคลงมาก ครูมนตรีจึงแต่งโคลงไว้มากมาย นอกจากนี้ หนังสือประเภทสารคดีที่เกี่ยวกับวิชาการทางด้านศิลปะ ครูมนตรีก็ได้แต่งไว้หลายเรื่อง เช่น "ดุริยางค์ศาสตร์ไทยภาควิชาการ" "การละเล่นของไทย" "ศัพท์สังคีต" นอกจากนี้ก็มีเรื่องสั้น ๆ ที่ครูมนตรีเขียนไว้ในหนังสือต่าง ๆ เช่น เรื่องปี่พาทย์ไทย ปี่พาทย์มอญ ปี่พาทย์ชวา เครื่องสายไทย ดุริยเทพดนตรีกับชีวิต วงดนตรีประกอบการแสดงโขน ฯลฯ
ครูมนตรียังได้เขียนอธิบายความหมายของคำต่าง ๆ ในหนังสือสารานุกรมไทย ฉบับราชบัณฑิตยสถานและเขียนเรื่องดนตรีไทยในหนังสือสารานุกรมไทยสำหรับเยาวชน เล่ม 1 ในพระราชประสงค์ของพระบาทสมเด็จพระเจ้าอยู่หัว
ในโอกาสฉลอง 200 ปี กรุงรัตนโกสินทร์ กรมศิลปากรจัดพิมพ์ หนังสือหลายเล่ม ครูมนตรีก็ได้มีส่วนเขียนเรื่องดนตรีไทย ภาพกลางลงพิมพ์ในหนังสือชุดศิลปกรรมไทย หมวด "นาฏดุริยางคศิลป์ยุคกรุงรัตนโกสินทร์" ด้วย
ผลงานทางด้านข้อเขียนของครูมนตรี ที่ครูมนตรีภาคภูมิใจอีกอย่างหนึ่งก็คือ เมื่อทางราชการสร้างพระราชานุสาวรีย์สมเด็จพระนเรศวรมหาราช ที่จังหวัดสุพรรณบุรีแล้วเสร็จ ได้จัดให้ผู้เชี่ยวชาญจำนวนมากเรียบเรียงข้อความที่จะจารึกเทิดทูนพระวีรเกียรติประวัติของพระองค์ โดยใช้ถ้อยคำแต่น้อยกินความมาก เพื่อให้พอเหมาะกับขนาดแผ่นจารึกที่ฐานพระราชานุสาวรีย์ ผลการคัดเลือกปรากฏว่า ข้อความของครูมนตรีได้รับการพิจารณาให้จารึกในแผ่นศิลาดังกล่าว
ครูมนตรีเป็นผู้ทรงคุณวุฒิ ครูมนตรีเคยได้รับเกียรติให้เป็นกรรมการมากมายหลายคณะ เช่น
การฉีดวัคซีนโควิด-19 ในประเทศอิสราเอล
โครงการฉีดวัคซีนโควิด-19 ของอิสราเอล มีชื่ออย่างเป็นทางการว่าโครงการ Give a Shoulder (לתת כתף‎ ) เริ่มต้นเมื่อวันที่ 19 ธันวาคม พ.ศ. 2563 ซึ่งได้รับการกล่าวถึงในด้านความเร็ว โดยประชากรประเทศอิสราเอลร้อยละยี่สิบ ได้รับวัคซีนโดสแรก (จากที่ต้องได้รับคนละสองโดส) ในช่วงเวลาเพียงสามสัปดาห์
ประมาณ 60% ของชาวอิสราเอลได้รับวัคซีนอย่างน้อยหนึ่งโดส ทำให้ในเวลานั้นอิสราเอลมีผู้ที่ได้รับการฉีดวัคซีนต่อประชากรมากที่สุดในโลก การฉีดวัคซีนเป็นการร่วมกันขับเคลื่อนโดยหน่วยงานด้านสุขภาพในประเทศ โดยใช้ข้อมูลติดต่อรายบุคคลจากฐานข้อมูล ซึ่งทำให้เกิดความสำเร็จในการฉีดวัคซีนในสัดส่วนประชากรที่สูงในช่วงเวลาสั้น ๆ เมื่อเปรียบเทียบกับส่วนอื่นของโลก
ภูมิหลัง
การกระจายวัคซีนอย่างรวดเร็วในรัฐอิสราเอลเกิดจากหลายปัจจัย เช่นประชากรของอิสราเอลมีอายุน้อยกว่าค่าเฉลี่ยของประเทศพัฒนาแล้วอื่น ๆ โดยประชากรในอิสราเอลที่มีอายุเกิน 65 ปีมีเพียงร้อยละ 12
อิสราเอลมีพื้นที่น้อยกว่าประเทศพัฒนาแล้วอื่น ๆ และยังมีประชากรที่ค่อนข้างน้อยคือประมาณ 9.3 ล้านคน การตอบสนองอย่างเป็นระบบของอิสราเอลในแง่ของการได้มา การจัดเก็บ และการกระจายวัคซีน ถือว่ามีการประสานงานกันโดยรวมเป็นอย่างดี ส่วนหนึ่งเป็นผลจากลักษณะรวมศูนย์ของระบบรัฐบาลของอิสราเอล ตัวอย่างเช่น การไม่ได้ส่งมอบการตัดสินใจเกี่ยวกับนโยบายด้านสุขภาพหลายประการไปยังหน่วยงานระดับรัฐที่ต่ำกว่า รัฐได้จัดซื้อวัคซีนโควิด-19 ของบริษัทไฟเซอร์-ไบออนเทค อย่างรวดเร็วเป็นจำนวนมากเมื่อเทียบกับจำนวนประชากร ในเดือนธันวาคม พ.ศ 2563 ก่อนหน้านั้นในเดือนพฤษภาคม พ.ศ. 2563 รัฐก็ได้บรรลุข้อตกลงกับบริษัทที่กำลังพัฒนาวัคซีนเช่น บริษัทโมเดอร์นา
ประวัติ
ในช่วงเริ่มต้นของโครงการ อิสราเอลได้ให้ข้อมูลทางการแพทย์เกี่ยวกับพลเมืองของตนแก่บริษัทไฟเซอร์ โดยเป็นส่วนหนึ่งของข้อตกลงกับบริษัทในการจัดหาวัคซีนป้องกันโควิด-19 สำหรับประเทศ
การรณรงค์ฉีดวัคซีนเบื้องต้นมุ่งเน้นไปที่ผู้สูงอายุ (ผู้ที่มีอายุเกิน 60 ปี) และกลุ่มผู้ป่วยอื่น ๆ ที่มีความเสี่ยงสูงต่อการเจ็บป่วยที่รุนแรงหากเกิดกรณีการติดเชื้อ เช่น ผู้ที่มีโรคประจำตัว ตลอดจนเจ้าหน้าที่ในภาคส่วนบริการสุขภาพ หลังจากแปดสัปดาห์ เจ้าหน้าที่การแพทย์เกือบ 85% ที่โรงพยาบาลแห่งหนึ่งในกรุงเยรูซาเล็ม (ศูนย์การแพทย์มหาวิทยาลัยฮาดัสซาห์ฮีบรู) ได้รับการฉีดวัคซีนแล้ว
อิสราเอลเริ่มรณรงค์เมื่อวันที่ 19 ธันวาคม พ.ศ. 2563 โดยนายกรัฐมนตรีเบนจามิน เนทันยาฮู เป็นบุคคลแรกในประเทศที่ได้รับวัคซีน โดยมีการถ่ายทอดสดการฉีดวัคซีนทางโทรทัศน์เพื่อสนับสนุนให้ชาวอิสราเอลคนอื่น ๆ เข้ารับวัคซีน ภายในเวลาไม่ถึงสองสัปดาห์ ชาวอิสราเอลมากกว่า 10% ได้รับวัคซีนโดสแรก
การฉีดวัคซีนประชากรจำนวนมากในอิสราเอลได้แสดงหลักฐานว่าวัคซีนไฟเซอร์หยุดยั้งการแพร่เชื้อไวรัส รวมถึงการติดเชื้อที่ไม่มีอาการ โครงการฉีดวัคซีนยังช่วยควบคุมอัตราการเสียชีวิตในประเทศอีกด้วย
เมื่อต้นเดือนกุมภาพันธ์ พ.ศ. 2564 ชาวอิสราเอลอายุเกิน 60 ปีอย่างน้อย 90% ได้รับวัคซีนไฟเซอร์อย่างน้อยหนึ่งโดส และจำนวนผู้ติดเชื้อที่ได้รับการยืนยันในประเทศลดลง 41% เมื่อเทียบกับเดือนก่อนหน้า ภายในปลายเดือนกุมภาพันธ์ ชาวอิสราเอลอย่างน้อย 4.8 ล้านคนได้รับวัคซีนอย่างน้อยหนึ่งโดส การฉีดวัคซีนจำนวนมากนี้ทำให้ผู้ป่วยโควิด-19 ที่มีอาการรุนแรงลดลง อิสราเอลผ่านกฎหมายที่อนุญาตให้เจ้าหน้าที่ของรัฐระบุและติดต่อผู้ที่ยังไม่ได้รับการฉีดวัคซีน เพื่อโน้มน้าวให้พวกเขาเข้ารับวัคซีน
ในการผ่านเข้าสถานที่บางแห่ง เช่น สนามกีฬาในร่ม โรงแรม และโรงละคร ประชาชนที่ได้รับวัคซีนแล้วต้องแสดง"บัตรผ่านสีเขียว" (דרכון ירוק ) หรือที่เรียกว่า "ป้ายสีเขียว" (תו הירוק ) ซึ่งได้รับการประกาศใช้อย่างเป็นทางการโดยกระทรวงสาธารณสุขของอิสราเอลเมื่อวันที่ 21 กุมภาพันธ์ พ.ศ. 2564 บัตรผ่านสีเขียวแสดงว่าผู้ถือบัตรมีภูมิคุ้มกันจากโควิด-19 แล้ว ไม่ว่าจะจากการได้รับวัคซีนหรือจากการติดเชื้อก่อนหน้านั้น  ผู้ที่ได้รับวัคซีนโควิด-19 ทั้งสองโดสจะมีสิทธิ์ได้รับใบรับรองการฉีดวัคซีนนี้ ซึ่งจะมีอายุใช้งานหกเดือน
ณ เดือนมีนาคม พ.ศ. 2564 อิสราเอลมีผู้ที่ได้รับวัคซีนต่อหัวสูงที่สุดในโลก ประมาณ 60% ของผู้อยู่อาศัยในอิสราเอลได้รับวัคซีนป้องกันโควิด-19 อย่างน้อยหนึ่งโดสภายในเดือนมีนาคม และสถานที่สาธารณะบางแห่งได้เปิดใช้บริการอีกครั้งสำหรับผู้ที่ได้รับวัคซีนแล้ว เวลานั้นมีเพียง 100,000 คนที่อายุเกิน 50 ปีที่ยังคงไม่ได้รับการฉีดวัคซีน ภายในเดือนมีนาคม อย่างน้อย 50% ของประชากรอิสราเอลได้รับวัคซีนไฟเซอร์ทั้งสองโดสแล้ว
ความสำเร็จของโปรแกรมการฉีดวัคซีนของอิสราเอลได้รับการให้เครดิตกับระบบส่วนกลางที่จัดการโดยองค์กรหลักประกันสุขภาพ โดยเฉพาะอย่างยิ่งในเรื่องที่เกี่ยวกับการจัดการข้อมูลสุขภาพส่วนบุคคลของชาวอิสราเอล พวกเขาสามารถประสานงานการขับเคลื่อนการฉีดวัคซีนแห่งชาติ โดยเข้าถึงผู้อยู่อาศัยโดยตรงโดยใช้ฐานข้อมูลของข้อมูลติดต่อ เช่น หมายเลขโทรศัพท์และอีเมล พลเมืองอิสราเอลทุกคนต้องลงทะเบียนกับหนึ่งในองค์กรหลักประกันสุขภาพสี่องค์กรของประเทศ
ปัญหาการกระจายวัคซีน
ทางการอิสราเอลประสบปัญหาในการแจกจ่ายวัคซีนป้องกันโควิด-19 ก่อนเริ่มการขับเคลื่อนการฉีดวัคซีน ซึ่งรวมถึงปัญหาในการจัดตารางนัดหมาย การตีความคุณสมบัติเบื้องต้นอย่างไม่ชัดเจน ซึ่งนำไปสู่ปัญหา และการขาดการแจกจ่ายที่เพียงพอไปยังหมู่บ้านที่มีประชากรน้อยและชุมชนอาหรับ-อิสราเอล
การแจกจ่ายวัคซีนให้กับชาวปาเลสไตน์ยังไม่ทั่วถึงเท่าพลเมืองอิสราเอล ในช่วงต้นเดือนมีนาคม มีปัญหาอุปทานวัคซีนป้องกันโควิด-19 ไม่เพียงพอสำหรับบุคลากรทางการแพทย์ทั้งหมด จนถึงเดือนมีนาคม เมื่ออิสราเอลเริ่มให้วัคซีนแก่คนงานชาวปาเลสไตน์ด้วยวัคซีนโควิด-19 ของโมเดอร์นา ทางองค์การบริหารแห่งชาติปาเลสไตน์ได้รับปริมาณที่เพียงพอสำหรับประมาณ 6,000 คนเท่านั้น ขณะที่กาซามีประชากรประมาณ 2 ล้านคน เจ้าหน้าที่ขององค์การสหประชาชาติเรียกร้องให้มีการสนับสนุนการฉีดวัคซีนชาวปาเลสไตน์มากขึ้น และชื่นชมความช่วยเหลือของอิสราเอลในเรื่องนี้ ขณะที่องค์กรแอมเนสตี้ อินเตอร์เนชั่นแนล แสดงความกังวลว่าอิสราเอลไม่ได้ทำเพื่อชาวปาเลสไตน์มากเพียงพอสำหรับสถานการณ์การระบาดของโควิด-19 เจ้าหน้าที่สาธารณสุขของอิสราเอลบางคนเรียกร้องให้รัฐบาลให้วัคซีนแก่ชาวปาเลสไตน์ทุกคน
ตามรายงานของเว็บไซต์ Business Insider พลเมืองอิสราเอลไม่ว่าถิ่นกำเนิดใด ๆ รวมทั้งชาวปาเลสไตน์ในเยรูซาเล็มตะวันออก มีสิทธิ์ได้รับวัคซีน โดยผู้ที่มีอายุมากกว่า 60 ปี, เจ้าหน้าที่สาธารณสุข และ "กลุ่มที่มีความเสี่ยงอย่างยิ่ง" ได้รับการจัดลำดับความสำคัญ อย่างไรก็ตาม ชาวปาเลสไตน์ประมาณห้าล้านคนในเขตเวสต์แบงก์และฉนวนกาซา (ซึ่งไม่ได้อยู่ภายใต้การควบคุมของอิสราเอล) ไม่มีสิทธิ์เนื่องจากการรักษาพยาบาลของพวกเขาอยู่ภายใต้เขตอำนาจของทางการปาเลสไตน์ตามข้อตกลงออสโล ในช่วงปลายเดือนมีนาคม อิสราเอลให้วัคซีนแก่คนงานชาวปาเลสไตน์มากกว่า 100,000 คน
เมื่อเดือนมีนาคม พ.ศ. 2564 ชาวยิวฮาเรดีและชาวอาหรับ-อิสราเอลมีอัตราการฉีดวัคซีนที่ต่ำกว่า เมื่อเทียบกับประชากรส่วนอื่น ๆ ในอิสราเอล ประชากรเหล่านี้ยังค่อนข้างจะลังเลหรือสงสัยเกี่ยวกับการฉีดวัคซีนอีกด้วย กลุ่มชาวยิวฮาเรดีมีประชากรประมาณ 12% ของอิสราเอล
ประชากรเกือบ 100,000 คน (หรือประมาณ 2% ของชาวอิสราเอลที่ได้รับวัคซีน) ไม่ได้รับการฉีดวัคซีนเข็มที่สองหลังจากได้รับเข็มแรก เจ้าหน้าที่จากกระทรวงสาธารณสุขของอิสราเอลระบุว่า ปัจจัยสองประการที่ทำให้มีความไม่เต็มใจที่จะรับวัคซีนครั้งที่สอง คือข้อมูลที่ผิดและความกลัวต่อผลข้างเคียง กระทรวงสาธารณสุขระบุว่า อัตราเร็วในการฉีดวัคซีนในอิสราเอลช้าลงเมื่อเทียบกับความเร็วเดิม
ในขณะที่ผู้เยาว์อายุต่ำกว่า 16 ปีรวมอยู่ในสัดส่วนของประชากรที่ต้องฉีดวัคซีนเพื่อให้มีภูมิคุ้มกันหมู่ แต่ไม่มีวัคซีนที่อนุมัติสำหรับผู้ที่มีอายุต่ำกว่า 16 ปี เจ้าหน้าที่สาธารณสุขระบุว่าสัดส่วนการฉีดวัคซีนของประชากรอิสราเอลต้องถึง 80% สำหรับภูมิคุ้มกันหมู่ที่สมบูรณ์
ฉัตร
ฉัตร เป็นเครื่องสูงสำหรับแขวน ปัก ตั้ง หรือเชิญเข้ากระบวนแห่เพื่อเป็นเกียรติยศ ฉัตรมีรูปร่างคล้ายร่มที่ซ้อนกันเป็นชั้น ๆ ฉัตรถือเป็นของสูง เปรียบเสมือนสวรรค์ซึ่งเป็นศูนย์รวมจักรวาล
ฉัตรแขวนหรือปัก
เป็นเครื่องแสดงพระอิสริยยศของผู้ทรงฉัตร แยกเป็น 4 ชนิดคือ
เศวตฉัตร
เป็นฉัตรผ้าขาวกว้าง มี 4 แบบ ดังนี้
ฉัตรขาวลายทอง
เป็นฉัตรพื้นสีขาวเขียนลายทอง มี 5 ชั้น สำหรับพระมเหสีชั้น สมเด็จพระอัครราชเทวี, พระบรมราชวงศ์ชั้นพระองค์เจ้า ที่ดำรงพระอิสริยยศเป็นเจ้าต่างกรมชั้น สมเด็จกรมพระยา, สมเด็จพระเจ้าบรมวงศ์เธอ และ พระเจ้านครเชียงใหม่ รวมทั้งเคยใช้สำหรับ พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
ฉัตรโหมด
มี 5 แบบคือ
ฉัตรประดับยอดพระโกศพระบรมอัฐิของพระราชวงศ์
ฉัตรปรุทองคำ 3 ชั้น สำหรับพระสังฆราชหรือพระพุทธรูปที่ประดิษฐาน
รายพระนามเทพเจ้าที่ได้รับการสถาปนาในห้องสิน
เทพเจ้าประจำตำแหน่ง 365 องค์ (封神榜三百六十五位正神) เป็นเทพเจ้าและเทวนารีผู้รักษาสถานที่และดวงดาวต่าง ๆ มีที่มาจากห้องสิน
จักรพรรดินีหลี่ (จักรพรรดิซ่งไท่จง)
พระประวัติ
จักรพรรดินีหลี่เป็นธิดาคนที่ 2 ของแม่ทัพแห่งราชวงศ์ซ่ง Li Chuyun พระนางเข้าพิธีอภิเษกกับ เจ้า ควงอี้ ตามพระบัญชาของพระเชษฐาของ เจ้า ควงอี้ จักรพรรดิซ่งไท่จู่ หลังจักรพรรดิไท่จู่สวรรคตใน ค.ศ. 976 เจ้า ควงอี้ขึ้นเป็นจักรพรรดิไท่จงและพระนางได้รับการสถาปนาอย่างเป็นทางการให้เป็นพระสนมใน ค.ศ. 978 พระนางได้รับการเสนอพระนามให้เป็นจักรพรรดินีใน ค.ศ. 984 หลังจากจักรพรรดิไท่จงสวรรคตใน ค.ศ. 997 พระโอรสบุญธรรมของพระนาง เจ้าเหิง ขึ้นสืบราชบัลลังก์เป็นจักรพรรดิเจินจงก็ได้สถาปนาพระมารดาบุญธรรมขึ้นเป็นฮองไทเฮากระทั่งสิ้นพระชนม์ใน ค.ศ. 1004
รายพระนามเทพเจ้าที่ได้รับการสถาปนาในห้องสิน
เทพยดาประจำดวงดาว
ดาวทิศตะวันออก ประกอบด้วย ซูหู่ จินกุย จีซูหมิง จ้าวปิง
ดาวทิศใต้ ประกอบด้วย โจวจี้ หูเล่ย เกาเกวิ้ย หยูเฉิง ซุนเป่า หลุยคุน
ดาวทิศเหนือ ประกอบด้วย หวงเทียนเสียง ปี่กัน ตู้หรง หานเซิง หานเปียน ซูฉวนจง เอ้อซุ่น กัวเฉิน ต่งจง
เติ้งจิ่วกงเป็นดาวชิงหลง แปลว่าดาวมังกรเขียว
หยินเซิงซิ่วเป็นดาวไป๋หู่ แปลว่าดาวเสือขาว
ร็อกแอนด์โรล
ร็อกแอนด์โรล (Rock and roll หรือ rock 'n' roll) คือแนวเพลงประเภทหนึ่งที่ได้พัฒนาในสหรัฐอเมริกาตั้งแต่ช่วงปลายยุค 40s จนมาได้รับความนิยมในต้นยุค 50s และได้แพร่ขยายความนิยมไปทั่วโลก ซึ่งในปัจจุบันเราจะเรียกกันสั้นๆว่า "ร็อก" ส่วนเรื่องจังหวะจะเป็นจังหวะ บูกี้ วูกี้ บลูส์ โดยจะทำให้เด่นโดยจังหวะแบ็ค บีท (Back Beat) ซึ่งต่อมาจะใช้กลองสแนร์ ดนตรีร็อกแอนด์โรลช่วงแรกจะเล่นโดยกีตาร์ไฟฟ้า หนึ่งหรือสองตัว (1 ลีด ,1 ริทึม),กีตาร์เบส (หรือดับเบิ้ลเบส),ชุดกลอง ส่วนคีย์บอร์ดจะเป็นส่วนเสริม
ร็อกแอนด์โรลในช่วงต้นยุค 50s มักจะใช้แซกโซโฟนนำดนตรี ต่อมาจึงเปลี่ยนมาเป็นกีตาร์ช่วงกลางยุค 50s เปียโนก็ถูกใช้เป็นส่วนสำคัญในดนตรีร็อกแอนด์โรลช่วงกลางยุค 40s
ในปี ค.ศ. 1951 อลัน ฟรีด (Alan Freed) ดีเจจากโอไฮโอ ได้ถูกยกเครดิตให้เป็นผู้คิดคำว่า ร็อกแอนด์โรลล์เป็นคนแรก
ร็อกแอนด์โรล ได้ผสมผสาน เอาดนตรีของคนผิวขาวกับผิวดำเข้าด้วยกัน ทำให้เกิดเป็นดนตรีแนวใหม่ที่มีจังหวะที่รุนแรงกว่าเดิม ทั้งเสียงกีตาร์ที่ดัง กลองที่รัวและเร็ว วัฒนธรรมดนตรีแบบร็อกแอนด์โรล ได้มีผลต่อวัยรุ่นในยุคนั้น ทั้งภาษาและการพูดจา ที่โจ่งแจ้ง แสดงอารมณ์อย่างชัดเจน การแต่งกายและทรงผมแปลก ๆ การเต้นรำอย่างบ้าคลั่ง ฯลฯ ที่ถือว่าเป็น การแสดง ถึงตัวตน (Identity) ของตนเองออกมา ภาษากายต่าง ๆ เหล่านี้ ล้วนเป็นแนวทางที่ขัดแย้งกับ สิ่งที่ผู้ใหญ่ในสมัยนั้น เห็นว่าดีงาม และถูกต้องทั้งสิ้น ในยุคนั้น ร็อกแอนด์โรลจึงถูกประฌามว่าเป็น ดนตรีของปีศาจ (Devil's Music) เนื่องจากความใหม่และแหวกแนวอย่างมาก
ในช่วงทศวรรษที่ 50 เพราะขณะที่ศิลปินร็อกแอนด์โรลระดับที่เป็นตำนาน ทยอยกันสร้างชื่อ และผลงานของตนเองไว้ที่อเมริกา ไม่ว่าจะเป็น บิล ฮาลีย์ (Bill Haley) ที่มีเพลงฮิตที่รู้จักกันทั่วโลกคือ Rock around the clock (1954), ชัค เบอร์รี (Chuck Berry) ผลงานที่โด่งดัง คือเพลง Meybelline (1955), ลิตเติล ริชาร์ด (Little Richard) เพลง Long tall Sally หรือ Rip it up (1956) ที่มียอดขายเกินหลักล้าน, เจอร์รี ลี ลีวิส (Jerry Lee Lewis) กับเพลงที่ได้รางวัลแผ่นเสียงทองคำ Whole latta shakin' goin' on (1957), และเพลงที่ติดอันดับสองรองเพลงของเอลวิส Great Ball of Fire! (1957), Crazy Arms (1957), เอลวิส เพรสลีย์ที่มีเพลงฮิตติดอันดับนับไม่ถ้วนตั้งแต่ 1956 ถึง 1958 เช่น Love me tender (1956) Loving you (1957) Jailhouse rock (1957) King carole (1958) Big hunk o'love (1959), หรือ บัดดี ฮอลลี (Buddy Holly) ผลงานที่ฮิตที่สุด Peggy Sue (1957) Rave On (1957) Oh Boy! (1958)
จักรพรรดิฟลอริอานุส
มาร์กุส อันนิอุส โฟลริอานุส (19 สิงหาคม ค.ศ. 232 – 9 กันยายน ค.ศ. 276) หรือที่รู้จักกันในพระนาม ฟลอเรียน เป็นจักรพรรดิแห่งโรมันหลังจากการเสด็จสวรรคตของจักรพรรดิตากิตุส ซึ่งเป็นพระภราดรต่างพระราชมารดา ในเดือนกรกฎาคม ค.ศ. 276 จนกระทั่งการปลงพระชนม์ของพระองค์เองในเดือนกันยายนในปีนั้น
จักรพรรดิโฟลริอานุสเป็นพระภราดรต่างพระราชมารดาของจักรพรรดิตากิตุส ซึ่งทรงได้รับการประกาศให้เป็นจักรพรรดิในช่วงปลายปี ค.ศ. 275 หลังจากการเสด็จสวรรคตของจักรพรรดิออเรลิอันอย่างกระทันหัน หลังจากจักรพรรดิตากิตุสเสด็จสวรรคตในปีถัดมา โดยเชื่อว่าทรงถูกลอบสังหารอันเป็นผลมาจากแผนการทางทหาร จักรพรรดิโฟลริอานุสก็ทรงประกาศพระองค์เป็นจักรพรรดิโดยได้รับการยอมรับจากวุฒิสภาโรมันและผู้คนส่วนใหญ่ของจักรวรรดิ อย่างไรก็ตาม จักรพรรดิพระองค์ใหม่ทรงต้องรับมือกับการก่อกบฏของจักรพรรดิโปรบุส ซึ่งทรงลุกขึ้นก่อการกบฏหลังจากที่จักรพรรดิโฟลริอานุสทรงขึ้นครองตำแหน่งได้ไม่นาน โดยได้รับการสนับสนุนจากมณฑลต่างๆ เช่น อียิปต์ ซีเรีย ปาเลสไตน์ และฟีนิเซีย โดยที่จักรพรรดิโปรบุสทรงใช้ประโยชน์จากภูมิประเทศของช่องซิลิเซียน และสภาพอากาศที่ร้อนจัดของพื้นที่ ซึ่งกองทัพของจักรพรรดิโฟลริอานุสไม่คุ้นเคย เพื่อบั่นทอนขวัญกำลังใจของกองทัพ ซึ่งส่งผลให้กองทัพของ พระองค์ได้ลุกขึ้นต่อต้านและสังหารพระองค์
อุทยานแห่งชาติภูสวนทราย
อุทยานแห่งชาติภูสวนทราย เดิมชื่อ อุทยานแห่งชาตินาแห้ว เป็นอุทยานแห่งชาติ ในอำเภอนาแห้ว จังหวัดเลย ได้รับการอนุมัติให้เปลี่ยนชื่อเป็น อุทยานแห่งชาติภูสวนทราย เมื่อวันที่ 14 มีนาคม พ.ศ. 2549 เนื่องจากชื่อภูสวนทรายเป็นภูเขาที่เด่นที่สุดในพื้นที่อุทยาน
ลักษณะภูมิประเทศ
ภูมิประเทศของอุทยานแห่งชาติเป็นเทือกเขาสลับซับซ้อนตามแนวชายแดนไทย-ลาว สันเขามีลักษณะเป็นที่ราบสูง มีความลาดเท ตั้งแต่ 2 เปอร์เซ็นต์ จนถึงมากกว่า 50 เปอร์เซ็นต์ ด้านตะวันตกซึ่งเป็นพื้นที่ป่าผืนใหญ่ จะมีความลาดชันมาก พื้นที่ราบเชิงเขาเกือบจะไม่มี ด้านตะวันออกจะมีความลาดชันน้อย ลาดเทลงไปทางด้านตะวันออกมีที่ราบเชิงเขาอยู่บ้าง พื้นที่สูงจากระดับน้ำทะเลปานกลาง ตั้งแต่ 600 - 1,408 เมตร มีภูสันทรายเป็นยอดเขาสูงสุด เป็นแหล่งน้ำน้ำลำธารของแม่น้ำเหือง และ แม่น้ำแพร่
ลักษณะภูมิอากาศ
สภาพอากาศค่อนข้างเย็นสบายตลอดปี เนื่องจากความสมบูรณ์ของป่าธรรมชาติซึ่งมีพันธุ์ไม้อยู่หนาแน่น ในช่วงฤดูหนาวอากาศค่อนข้างจะหนาวเย็น
พืชพรรณและสัตว์ป่า
อุทยานแห่งชาติปกคลุมไปด้วยผืนป่าดิบเขา ป่าดิบชื้น ป่าดิบแล้ง ป่าเบญจพรรณ และป่าเต็งรัง มีสัตว์ป่ามากมายหลายชนิดดังนี้
การขนส่งระบบรางในประเทศมาเลเซีย
การขนส่งระบบรางในประเทศมาเลเซีย ประกอบด้วย รถไฟรางหนัก (รวมทั้งรถไฟความเร็วสูง) รถไฟฟ้ารางเบา และรถไฟฟ้าโมโนเรล รถไฟรางหนักมักใช้สำหรับการขนส่งผู้โดยสารและสินค้าระหว่างเมือง ขณะที่รถไฟฟ้ารางเบามักใช้ขนส่งผู้โดยสารในเมืองเท่านั้น มีเส้นทางรถไฟความเร็วสูงเพื่อเชื่อมกับท่าอากาศยานนานาชาติกัวลาลัมเปอร์ ส่วนรถไฟฟ้าโมโนเรล มีในกัวลาลัมเปอร์
การขนส่งระบบรางครอบคลุมรัฐส่วนใหญ่ในมาเลเซียตะวันตก ส่วนในมาเลเซียตะวันออก มีเฉพาะรัฐซาบะฮ์ ทางรถไฟในมาเลเซียตะวันตกเชื่อมต่อกับประเทศสิงคโปร์และประเทศไทย
12 พฤษภาคม
วันที่ 12 พฤษภาคม เป็นวันที่ 132 ของปี (วันที่ 133 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 233 วันในปีนั้น
แนสแด็กนอร์ดิก
ในอดีต บริษัทนี้รู้จักกันในชื่อ OMX AB (Aktiebolaget Optionsmäklarna/Helsinki Stock Exchange) ที่จัดตั้งใน ค.ศ. 2003 ผ่านการควบรวมระหว่าง OM AB กับ HEX plc จากนั้ันใน ค.ศ. 2015 OMX AB เปลี่ยนชื่อเป็น Nasdaq AB แต่ยังคงให้บริการภายใต้ชื่อ Nasdaq OMX AB บริษัทนี้เป็นส่วนหนึ่งของบริษัท แนสแด็ก (อดีตมีชื่อว่า Nasdaq OMX Group) ตั้งแต่เดือนกุมภาพันธ์ ค.ศ. 2008
ยูโรเน็กซต์อัมสเตอร์ดัม
ยูโรเน็กซต์ อัมสเตอร์ดัม (Euronext Amsterdam) เป็นตลาดหลักทรัพย์ที่ตั้งอยู่ในกรุงอัมสเตอร์ดัม ประเทศเนเธอร์แลนด์ ในอดีตคือตลาดหลักทรัพย์อัมสเตอร์ดัมที่ก่อตั้งขึ้นเมื่อปี ค.ศ. 1602 ก่อนจะร่วมมือกับตลาดหลักทรัพย์บรัสเซลส์และตลาดหลักทรัพย์ปารีส ก่อตั้งเป็นตลาดหลักทรัพย์ยูโรเน็กซต์ เมื่อวันที่ 22 กันยายน ค.ศ. 2000
ฌ็อง กัสแต็กซ์
ฌ็อง กัสแต็กซ์ (Jean Castex, เกิด 25 มิถุนายน ค.ศ. 1965) เป็นนักการเมืองฝรั่งเศสและอดีตนายกรัฐมนตรีฝรั่งเศสคนที่ 24
นอกจากนั้น เขาเคยเป็นอดีตนายกเทศมนตรีของเมืองปราด จังหวัดปีเรเน-ออรีย็องตาล อดีตสมาชิกสภาภูมิภาคของแคว้นล็องก์ด็อก-รูซียง อดีตรองเลขาธิการประธานาธิบดีฝรั่งเศส ในสมัยของนีกอลา ซาร์กอซี อดีตสมาชิกสภาจังหวัดปีเรเน-ออรีย็องตาลด้วย
พรรคเดิมของกัสแต็กซ์ที่เข้าร่วมคือพรรคสหภาพเพื่อขบวนการประชาชน (หรือย่อในภาษาฝรั่งเศส: UMP) จนกระทั่งปีค.ศ. 2015 เมื่อพรรคได้เปลี่ยนชื่อเป็นพรรคเลเรปูว์บลีแก็ง (หรือย่อในภาษาฝรั่งเศส: LR) จากนั้นเมื่อเขาได้รับตำแหน่งนายกรัฐมนตรีต่อจากเอดัวร์ ฟีลิป ซึ่งเป็นอดีตสมาชิกของพรรคเลเรปูว์บลีแก็งเช่นกัน เขาจึงลาออกจากพรรคเดิม
อ้างอิง
1962
หนอนถั่ว
หนอนถั่วหรือ ไซพันคูลา (Sipuncula) เป็นสิ่งมีชีวิตอาศัยตามทราย โคลน ซอกหิน รอยแยกของปะการัง ในทะเลน้ำตื้น ถึง น้ำลึก ลักษณะลำตัวกลมยาวไม่มีขา ผิวไม่เรียบ เป็นร่องสันทั่วตัวคล้ายเปลือกถั่วลิสง ปลายด้านหนึ่งยืดหดได้คล้ายคอ มีกระจุกหนวดไว้คอยหาอาหาร หนอนถั่วมีอยู่ประมาณ 350 สปีชีส์
ยูโรเน็กซต์บรัสเซลส์
ยูโรเน็กซต์ บรัสเซลส์ (Euronext Brussels) เป็นตลาดหลักทรัพย์ที่ตั้งอยู่ในกรุงบรัสเซลส์ ประเทศเบลเยียม ในอดีตเป็นตลาดหลักทรัพย์บรัสเซลส์ที่ก่อตั้งขึ้นเมื่อปี ค.ศ. 1801 โดยจักรพรรดินโปเลียน ก่อนจะร่วมมือกับตลาดหลักทรัพย์อัมสเตอร์ดัมและตลาดหลักทรัพย์ปารีส ก่อตั้งเป็นตลาดหลักทรัพย์ยูโรเน็กซต์ เมื่อวันที่ 22 กันยายน ค.ศ. 2000 เป็นตลาดหลักทรัพย์แห่งแรกของยุโรปที่มีการซื้อขายหุ้นและอนุพันธ์ข้ามชาติ
แหล่งข้อมูลอื่น
ข้อมูลของยูโรเน็กซต์ บรัสเซลส์ ในเว็บไซต์ยูโรเน็กซต์
กล้องโทรทรรศน์กระจกเงาเหลว
กล้องโทรทรรศน์กระจกเงาเหลว (Liquid mirror) เป็นกล้องโทรทรรศน์แบบสะท้อนแสง ที่มีกระจกเงาปฐมภูมิเป็นแอ่งของเหลวสะท้อนแสง หมุนตลอดเวลา โดยปกติจะใช้ปรอท
ไอแซก นิวตันนับเป็นบุคคลแรกที่รู้ว่าของเหลวที่หมุนรอบตัว จะก่อให้เกิดรูปพาราโบลาร์แบบวงกลม และด้วยเหตุนี้ จึงสามารถนำมาใช้สร้างกล้องโทรทรรศน์ได้ แต่เขาไม่สามารถสร้างขึ้นมาได้จริงๆ เพราะไม่ทราบวิธีการควบคุมความเร็วการหมุนให้คงที่ได้ (ในสมัยนั้นยังไม่มีมอเตอร์ไฟฟ้า)
ข้อดีที่สำคัญของการใช้กระจกเงาเหลวก็คือ ต้นทุนที่ประหยัด กล้องโทรทรรศน์แบบกระจกเงาเหลวขนาด 6 เมตร ของมหาวิทยาลัยบริติชโคลัมเบีย ใช้ต้นทุนการผลิตเพียง 1/5 ของกล้องโทรทรรศน์แบบเดิมที่ใช้กระจกเงาซึ่งทำมาจากแก้ว
เนื่องจากรูปร่างของของเหลวนั้นจะขึ้นอยู่กับความถ่วง กล้องโทรทรรศน์แบบนี้จึงต้องมีการวางในตำแหน่งที่ตั้งตรง ทำให้กล้องโทรทรรศน์ต้องชี้ขึ้นไปยังจุดเหนือศีรษะเสมอ แต่ก็ไม่ใช่เรื่องที่ยุ่งยากแต่อย่างใด เพราะวัตถุในท้องฟ้าย่อมเปลี่ยนแปลงอยู่ตลอดเวลา ตามฤดูกาล และช่วงเวลาของวัน
เทพเจ้าในห้องสิน
เทพเจ้าในห้องห้องสินจากวรรณกรรม ห้องสิน
สฺวี จื่อชาน
สฺวี จื่อชาน (徐子珊 ) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ เคต สฺวี (Kate Tsui) มีชื่อเสียงจากการรับบทเป็น ทัวทัว ในภาพยนตร์เรื่อง 8 ดาบทรมาน 6 ดาบสังหาร
ดิแอลไลแอนซ์ (มวยปล้ำอาชีพ)
เดอะ แอไลแอนซ์ หรือที่รู้จักกันดีในนามของ ทีม ดับเบิลยูซีดับเบิลยู/อีซีดับเบิลยู เป็นกลุ่มนักมวยปล้ำที่เป็นอดีตนักมวยปล้ำอาชีพของ ดับเบิลยูซีดับเบิลยู และ อีซีดับเบิลยู เข้ามาปล้ำในสมาคม เวิลด์เรสต์ลิงเฟดดิเรชั่น กลุ่มนี้เกิดขึ้นหลังจากที่สมาคมมวยปล้ำอาชีพ เวิลด์แชมเปี้ยนชิพเรสต์ลิง และ เอ็กซ์ตรีม แชมเปี้ยนชิพ เรสต์ลิง ล่มสลายลงในช่วง เดือนมีนาคม - เมษายน ค.ศ. 2001
สฺวี จื่อชาน
แหล่งข้อมูลอื่น
1979
อี อารึม
อี อา-รึม (เกิด 19 เมษายน 2537) หรือชื่อที่ในการแสดงว่า อารึม เป็น นักร้อง นักแร็ป นักแสดงชาวเกาหลีใต้ รู้จักในสถาะ อดีตสมาชิก วงที-อารา
1994-2012
อารึม เกิดในกรุง โซล วันที่ 19 เมษายน 1994 เธอเรียนอยู่ใน Hanlim School of Arts ในโซล ซึ่งเป็นโรงเรียนเกี่ยวศิลปะ.
อ้างอิง
1994
ยูโรเน็กซต์ปารีส
ยูโรเน็กซต์ ปารีส (Euronext Paris) เป็นตลาดหลักทรัพย์ที่ตั้งอยู่ในกรุงปารีส ประเทศฝรั่งเศส ในอดีตเป็นตลาดหลักทรัพย์ปารีส (Paris Bourse) ที่ก่อตั้งขึ้นเมื่อปี ค.ศ. 1724 ก่อนจะร่วมมือกับตลาดหลักทรัพย์อัมสเตอร์ดัมและตลาดหลักทรัพย์บรัสเซลส์ ก่อตั้งเป็นตลาดหลักทรัพย์ยูโรเน็กซต์ เมื่อวันที่ 22 กันยายน ค.ศ. 2000
จักรพรรดิกวีนติลลุส
สถานที่เสด็จพระราชสมภพของพระองค์ไม่เป็นที่ทราบแน่ชัด โดยที่จักรพรรดิกวีนติลลุสทรงเป็นชาวอิลลีเรีย พระองค์น่าจะเสด็จพระราชสมภพในปันนอนิอาอีงแฟริออร์ ตามที่ระบุไว้ในเหรียญกษาปณ์ของพระองค์ จักรพรรดิกวีนติลลุสมีพระชาติกำเนิดมาจากครอบครัวที่มีฐานะต่ำต้อย พระองค์ทรงเริ่มมีชื่อเสียงด้วยการขึ้นครองตำแหน่งของจักรพรรดิเกลาดิอุส กอทิกุส ซึ่งเป็นพระอนุชาของพระองค์ใน ค.ศ. 268 จักรพรรดิกวีนติลลุสทรงอาจเคยได้รับการแต่งตั้งให้เป็นผู้แทนของซาร์ดิเนียในรัชสมัยของพระอนุชาของพระองค์
ฮาร์ปซิคอร์ด
ฮาร์ปซิคอร์ด เป็นเครื่องดนตรีตะวันตก ในยุคบาโรค ประเภทเครื่องดีด โดยมีการพัฒนามาจากเครื่องดนตรีประเภทพิณ และกีตาร์ กลไกการเกิดเสียงจะใช้การเกี่ยวดึงสายโลหะซึ่งมีขนาด และความยาวแตกต่างกันเพื่อให้ได้เสียงความถี่ต่าง ๆ การเล่นเครื่องดนตรีนี้จะใช้ คีย์บอร์ด (Keyboard) ในการสร้างกลไกในการดึงสาย โดยผู้เล่นสามารถเลือกกดบนแป้นคีย์บอร์ด ซึ่งจะคล้ายคลึงกับการเล่น เปียโน (Piano) แต่จะมีคีย์บอร์ดสองชั้น เหมือน ออร์แกน (Organ) ผู้เล่นไม่สามารถปรับความดังของเสียงได้ด้วยน้ำหนักของการกดคีย์บอร์ด แต่สามารถใช้กลไกอื่นช่วยในการสร้างความแตกต่างของคุณภาพเสียง
ในยุคบาโรคมีการเล่นเครื่องดนตรีนี้อย่างแพร่หลายในบทเพลงประเภทเดี่ยว และวง สำหรับประเภทเดี่ยวได้มีผู้ประพันธ์เพลงที่มีบทบาทสำคัญได้แก่ บาค แฮนเดล สกาลัตตี คูโน แต่งเพลงไว้มากมาย โดยเฉพาะสกาลัตตีได้แต่เพลงประเภท โซนาตา ไว้เป็นจำนวนมาก และเป็นบทเพลงที่มีความซับซ้อนในด้านเทคนิคการเล่นอย่างสูง สำหรับประเภทวง เครื่องดนตรีนี้สามารถเล่นร่วมกับเครื่องดนตรีอื่น ๆได้ วงออเครสตราในยุคนั้นได้กำหนดให้มีการเล่นดนตรีประเภท บาสโซคอนทินิวโอ (Basso Continuo) ไม่ได้เฉพาะเครื่องดนตรีเบสอย่างเดียว แต่ได้มีการใส่สัญลักษณ์เป็นตัวเลขเอาไว้เพื่อให้ฮาร์ปซิคอร์ดเล่นประกอบด้วย ถ้าจะเปรียบเทียบกับการเล่นดนตรีในปัจจุบันแล้ว ฮาร์ปซิคอร์ดเป็นเหมือนกับกลองชุด ซึ่งเป็นตัวกำหนดจังหวะของผู้เล่นเครื่องดนตรีอื่น และที่สำคัญที่สุด ผู้อำนวยเพลง (Conductor) ในสมัยบาโรค ก็มักจะประจำที่ฮาร์ปซิคอร์ดด้วย ตัวอย่างเพลงที่สำคัญของเครื่องดนตรีนี้ได้แก่ บทเพลงประเภท ออเครสตราสวิท (Orchestra Suite) ของบาค และ เฮนเดล บราเดนบวกคอนแซโต (Brandenburg Concerto) โดยเฉพาะหมายเลขห้า มีความพิเศษที่บาคนำฮาร์ปซิคอร์ดมาเป็นเครื่องดนตรีโซโลเพื่อฉลองให้กับฮาร์ปซิคอร์ดตัวใหม่ของเขาด้วย
ในปัจจุบันก็ยังมีการเล่นฮาร์ปซิคอร์ดกันอยู่เมื่อมีการเล่นดนตรีบาโรคเพราะเสียงที่เป็นเอกลักษณ์ และเทคนิคการเล่นที่ไม่สามารถหาเครื่องดนตรีอื่นมาทดแทนได้
แผ่นดินเหลว
แผ่นดินเหลว (liquefaction) กล่าวถึงปรากฏการณ์ที่ดินมีสภาพคล้ายกับของเหลว เนื่องจากสูญเสียกำลัง และความแข็งแรงในด้านความเค้น โดยปรากฏการณ์นี้มักเกิดขึ้นในระหว่างที่เกิดแผ่นดินไหว ปัจจัยที่ทำให้แผ่นดินเหลวรุนแรงคือสภาพน้ำใต้ดิน ด้วยเหตุนี้โครงสร้างที่มีความหนาแน่นสัมพัทธ์สูงจะจมและพังทลายลง และโครงสร้างที่มีความหนาแน่นสัมพัทธ์ต่ำจะถูกยกขึ้น ปรากฏการณ์นี้สามารถทำให้อาคารคอนกรีตเสริมเหล็กทั้งหลังจมหรือยุบ แทนที่จะหักพังจากแผ่นดินไหว เช่น แผ่นดินไหวในนีงาตะ ปี 1964 ที่ทำให้อาคารทั้งหลังจมลงจากแผ่นดินเหลว
ในด้านกลศาสตร์ของดิน คำว่า "liquefied" ได้ถูกใช้ครั้งแรกโดย เฮเซิน อ้างอิงถึงเหตุการณ์เขื่อนถล่มในปี พ.ศ. 2461 ที่รัฐแคลิฟอร์เนีย
ภาพรวม
ดินทรายที่อิ่มตัวจากน้ำบนผิวโลกจะเปลี่ยนสถานะจากของแข็งเป็นของเหลวอันเนื่องมาจากแรงสั่นสะเทือนของแผ่นดินไหว พื้นผิวและโครงสร้างด้านบนจะยุบตัวลงอันเนื่องมาจากแรงกด และมีแนวโน้มที่จะเกิดในพื้นที่เคยเป็นแหล่งน้ำมาก่อน เช่น เนินทราย สามเหลี่ยมปากแม่น้ำ การถมแหล่งน้ำเพื่อสร้างบ้านเรือน
เหตุการณ์ที่เป็นที่รู้จัดไปทั่วโลกเรื่องผลกระทบจากแผ่นดินเหลว เพราะปรากฏการณ์นี้เกิดขึ้นที่ริมฝั่งแม่น้ำชินาโนะ และสนามบินนีงาตะ ในช่วงเกิดแผ่นดินไหวที่จังหวัดนีงาตะ ปี 1964 และจากเหตุการณ์แผ่นดินไหวในอะแลสกาในปีเดียวกันนั้นเองก็ก่อให้เกิดแผ่นดินเหลวซึ่งสร้างความเสียหายเป็นอย่างมาก และตั้งแต่นั้นเป็นต้นมาก็ได้มีการวิจัยในด้านกลศาสตร์ของดิน
กรุงโตเกียวคือพื้นที่เสี่ยงเกิดแผ่นดินเหลวมากแห่งหนึ่งในญี่ปุ่น เนื่องจากตั้งอยู่บริเวณปากแม่น้ำและมีเกาะเทียมจำนวนมาก ซึ่งสามารถทำให้เกิดแผ่นดินเหลวขึ้นได้ ซึ่งอาจก่อให้เกิดความเสียหายต่อ ถนน และฐานรากอาคาร
กระบวนการ
ในจุดที่มีดินปนทรายจำนวนมากพื้นดินจะเสียความมั่นคงจากแรงเสียดทานของแผ่นดินไหว และจะเกิดแรงเฉียงระหว่างอนุภาคของทราย ในพื้นที่ดังกล่าวระดับน้ำใต้ดินจะดันตัวขึ้นผ่านเม็ดทรายเนื่องจากแรงสั่น ทำให้เกิดความเค้น และเมื่อความเค้นลดลงและหรือกลายเป็น 0 จะเกิดปรากฏการณ์แผ่นดินเหลว ในเวลานี้พื้นดินจะเสียความดันอย่างกะทันหัน
กรมสามัญศึกษา
ประวัติ
เมื่อได้มีการจัดตั้งกรมสามัญศึกษาขึ้นแล้ว ต่อมาในปี พ.ศ. 2481 ได้มีพระราชบัญญัติปรับปรุงกระทรวง ทบวง กรม พ.ศ. 2481 จัดตั้งกรมสามัญศึกษาขึ้น ตั้งแต่วันที่ 1 เมษายน พ.ศ. 2482 มีหน้าที่จัดการศึกษาสายสามัญ
ในปี พ.ศ. 2494 ได้มีการตราพระราชบัญญัติปรับปรุงกระทรวง ทบวง กรม พ.ศ. 2494 ขึ้นอีกครั้ง ทำให้กรมสามัญศึกษา มีหน้าที่รับผิดชอบในการจัดการมัธยมศึกษา ทั้งของรัฐและเอกชน ตลอดจนการฝึกหัดครูด้วย และในปี พ.ศ. 2495 ได้มีการตราพระราชบัญญัติปรับปรุงกระทรวง ทบวง กรม ขึ้นใหม่อีกครั้ง ให้มี "กรมวิสามัญศึกษา" ทำหน้าที่จัดการศึกษาตั้งแต่มัธยมศึกษาปีที่ 1-5
ในปี พ.ศ. 2515 มีประกาศคณะปฏิวัติ ฉบับที่ 216, 217 และ 218 ได้ประกาศให้กรมสามัญศึกษากับกรมวิสามัญศึกษาเข้าด้วยกัน ให้ใช้ชื่อว่า กรมสามัญศึกษา ตั้งแต่วันที่ 1 ตุลาคม พ.ศ. 2515
เหลียนป๋อ
เหลียนป๋อ (廉頗; c. คริสต์ศตวรรษที่ 3 ก่อนคริสตกาล) ขุนพลของ รัฐจ้าว ใน ยุครณรัฐ ของประวัติศาสตร์จีน เขาถูกบันทึกชื่อโดยนักประวัติศาสตร์ว่าเป็นหนึ่งในสี่ขุนพลที่ยิ่งใหญ่ที่สุดในยุครณรัฐ, ร่วมกับ ไป๋ ฉี่ หวัง เจี่ยน และ หลี่มู่
ระบบจำแนกประเภทภาพยนตร์
ระบบจำแนกประเภทภาพยนตร์ (motion picture rating system) เป็นการจัดระดับตามเนื้อหาและฉากของภาพยนตร์ จุดประสงค์เพื่อกำหนดความเหมาะสมของการเข้าชมภาพยนตร์สำหรับเด็กและเยาวชน แต่ละประเทศมีลักษณะมาตรฐานวิธีจัดแบ่งแตกต่างกันไป ในปัจจุบันมาตรฐานที่เป็นสากลและได้รับการยอมรับมากที่สุดคือมาตรฐานของสหรัฐอเมริกา
การจัดระดับภาพยนตร์เอ็มพีเอเอ
ตามระบบการจัดระดับภาพยนตร์เอ็มพีเอเอ (MPAA film rating system) โดยสมาคมภาพยนตร์อเมริกัน (Motion Picture Association of America หรือ MPAA) ดังจะสามารถพบเห็นการกำหนดระดับได้ตามเว็บไซต์ภาพยนตร์อย่างเห็นได้ชัด ระดับภาพยนตร์ของสมาคมมีดังนี้
ระดับพีจี
ระดับพีจี (PG: Parental Guidance Suggested) อนุญาตให้ทุกวัยเข้าชมได้ แต่แนะนำให้เด็กและเยาวชนนั้นมีผู้ปกครองหรือผู้ใหญ่ร่วมชมและคอยให้คำแนะนำ เนื่องจากเนื้อหาประกอบไปด้วยความรุนแรงเพียงเล็กน้อย การใช้ภาษาไม่เหมาะสม ยาเสพติด ภาพโป๊ ภาพเปลือย และ/หรือกิจกรรมทางเพศหรือเกี่ยวข้องกับเนื้อหาทางเพศ ตัวอย่างภาพยนตร์ เช่น Moana (ความรุนแรงและสนุกและภาพน่ากลัว), How to Train Your Dragon (ความรุนแรงและสนุกภาพน่ากลัว) และ Harry Potter and the Socerer's Stone (ความรุนแรง, ภาพน่ากลัวและการใช้ภาษาไม่เหมาะสม)
ระดับพีจี-13
ระดับพีจี-13 (PG-13: Parents Strongly Cautioned) อนุญาตให้ทุกวัยเข้าชมได้ แต่เนื่องจากเนื้อหาบางส่วนอาจจะไม่เหมาะสมกับเด็กและเยาวชนอายุต่ำกว่า 13 ปี โดยเด็กและเยาวชนอายุต่ำกว่า 13 ปีต้องมีผู้ปกครองหรือผู้ใหญ่ร่วมชมและคอยให้คำเตือน เนื่องจากเนื้อหาประกอบไปด้วย ความรุนแรงระดับปานกลาง การใช้ภาษาที่รุนแรง การใช้ภาษาไม่เหมาะสม ภาพโป๊ ภาพเปลือย กิจกรรมทางเพศหรือเกี่ยวข้องกับเนื้อหาทางเพศ และ/หรือการใช้ยาเสพติดเพียงเล็กน้อย ตัวอย่างภาพยนตร์ เช่น The Avengers (ความรุนแรง, การใช้ภาษาพูดไม่เหมาะสม, การทำลายล้าง, การใช้แอลกอฮอล์และภาพน่ากลัว), Star Wars Episode VII: The Force Awakens (ความรุนแรงและภาพน่ากลัว) และ 10 Things I Hate About You (การใช้ภาษาไม่เหมาะสม, การใช้สิ่งเสพติด/แอลกอฮอล์และเนื้อหาทางเพศ)
ระดับอาร์
ระดับอาร์ (R: Restricted) เด็กและเยาวชนอายุต่ำกว่า 17 ปีจะเข้าชมได้ ต่อเมื่อมีผู้ปกครองหรือผู้ใหญ่ไปด้วยเท่านั้น ห้ามเด็กและเยาวชนอายุต่ำกว่า 17 ปีเข้าชมเพียงลำพัง เนื่องจากเนื้อหาประกอบไปด้วยความรุนแรงระดับมาก ภาพสยดสยอง การใช้ภาษาที่มีความรุนแรงระดับมาก การใช้ภาษาไม่เหมาะสม ภาพโป๊ ภาพเปลือย กิจกรรมทางเพศหรือเกี่ยวข้องกับเนื้อหาทางเพศ และ/หรือการใช้ยาเสพติด ตัวอย่างภาพยนตร์ เช่น Fifty Shade of Grey (กิจกรรมทางเพศและเนื้อหาทางเพศ, การใช้แอลกอฮอล์และการใช้ภาษาไม่เหมาะสม), The Conjuring (ความรุนแรงมากและภาพน่ากลัว) และ The Matrix (การใช้ภาษาและความรุนแรงมาก)
ระดับเอ็นซี-17
ระดับเอ็นซี-17 (NC-17: Adults Only; No One 17 and Under Admitted) ไม่อนุญาตให้เด็กและเยาวชนอายุต่ำกว่า 17 ปี เข้าชมโดยเด็ดขาด เพราะเป็นภาพยนตร์ที่มีเนื้อหาที่อันตรายอย่างชัดเจนและเนื้อหาที่เหมาะสมสำหรับผู้ปกครองหรือผู้ใหญ่เท่านั้น เนื้อหาประกอบไปด้วย ความโหดร้าย ความรุนแรงระดับมากที่สุด ภาพสยดสยอง การใช้ภาษาที่รุนแรงระดับมากที่สุด การใช้ภาษาไม่เหมาะสม ภาพโป๊ ภาพเปลือย กิจกรรมทางเพศหรือเกี่ยวข้องกับเนื้อหาทางเพศ และ/หรือการใช้ยาเสพติด ตัวอย่างภาพยนตร์ เช่น Blue is the Warmest Color (กิจกรรมทางเพศ, การใช้ภาษาและการใช้สิ่งเสพติด/แอลกอฮอล์), The Dreamers (กิจกรรมทางเพศและการใช้ภาษา) และ Shame (กิจกรรมทางเพศและการใช้ภาษา)
ภาพยนตร์ที่ยังไม่ได้กำหนดระดับ
จัดให้เป็น เอ็นอาร์ (NR: Not Rated) หรือข้อความว่า "ภาพยนตร์เรื่องนี้ยังไม่ได้กำหนดระดับ" (This film is not yet rated) อย่างไรก็ตาม ระดับนี้ไม่นับเป็นระดับอย่างเป็นทางการของสมาคมภาพยนตร์อเมริกัน
ประเทศไทย
มีการประกาศใช้พระราชบัญญัติ (พ.ร.บ.) "ภาพยนตร์และวีดิทัศน์ พ.ศ. 2551" และมีผลบังคับใช้เมื่อวันที่ 2 มิถุนายน พ.ศ. 2551 ได้เปลี่ยนจากระบบตรวจพิจารณาภาพยนตร์ (รวมทั้งหนัง สารคดี ละคร ที่อาจอยู่ในรูปของหนังที่ฉายในโรงภาพยนตร์หรือฟิล์ม และหนังแผ่นประเภทดีวีดี วีซีดี ซีดีรอม) มาเป็นการจัดประเภท โดยกำหนดภาพยนตร์ไว้ 8 ประเภท คือ ทั้งนี้โดยมีคณะกรรมการพิจารณาภาพยนตร์และวีดิทัศน์เป็นผู้ตรวจพิจารณาและกำหนดประเภทภาพยนตร์ว่าอยู่ในประเภทใด
รายชื่อผู้ได้รับรางวัลการพากย์เสียงยอดเยี่ยม รางวัลภาพยนตร์ไทย
รางวัลตุ๊กตาทอง
ไม่มีข้อมูล
รางวัลพระราชทาน พระสุรัสวดี
รางวัลนี้ริเริ่มกลับมามอบตั้งแต่การประกวดประจำปี 2525 โดยแยกเป็นประเภทนักพากย์ชาย-หญิง
รางวัลนี้ได้ยกเลิกไป ไม่มีการมอบรางวัลนี้ตั้งแต่การประกวดครั้งที่ 23 ประจำปี 2534 เป็นต้นไป
รัฐวาเล
วาเล (Valais) เป็น 1 ใน 26 รัฐของประเทศสวิตเซอร์แลนด์ ตั้งอยู่ทางตะวันตกเฉียงใต้ของประเทศ เป็นต้นน้ำของแม่น้ำโรน เป็นสถานีที่มีรีสอร์ตสกี ประกอบด้วย 13 เขต โดยมีเมืองหลวงคือเมืองซียง
รายชื่อผู้ได้รับรางวัลการพากย์เสียงยอดเยี่ยม รางวัลภาพยนตร์ไทย
รางวัลภาพยนตร์แห่งชาติ สุพรรณหงส์
ไม่มีการมอบรางวัลนี้
ไซปรีออตซูเปอร์คัพ
ไซปรีออตซูเปอร์คัพ เป็นการแข่งขันฟุตบอลประจำปีของประเทศไซปรัส โดยเป็นการพบกันระหว่างทีมชนะเลิศไซปรีออตเฟิสต์ดิวิชันกับทีมชนะเลิศไซปรีออตคัพ ในกรณีที่มีทีมคว้าดับเบิลแชมป์ (ทีมชนะเลิศลีกกับฟุตบอลคัพเป็นทีมเดียวกัน) ทีมรองชนะเลิศฟุตบอลคัพจะได้สิทธิ์เข้าร่วมแข่งขันแทน ซูเปอร์คัพจัดขึ้นในช่วงก่อนเปิดฤดูกาล โดยจัดแข่งขันที่สนามในนิโคเซียเป็นระยะอันยาวนาน ยกเว้นในช่วงที่มีการก่อสร้างสนามกีฬาจีเอสพีคั่นกลาง
การแข่งขันจัดขึ้นครั้งแรกใน ค.ศ. 1951 ในชื่อ ปักกอสชีลด์ (Ασπίδα Πάκκου) และดำเนินการแข่งขันจนถึง ค.ศ. 1967 ก่อนที่จะยุติการแข่งขันชั่วคราว ต่อมาใน ค.ศ. 1979 ได้กลับมาจัดการแข่งขันอีกครั้งในชื่อ สไตเลียนากีสชีลด์ เพื่อเป็นเกียรติแก่อดีตประธานสมาคมฟุตบอลไซปรัส และใน ค.ศ. 1989 ไดเปลี่ยนชื่อการแข่งขันเป็นฟุตบอลชิงโล่สมาคมฟุตบอลไซปรัส
ในช่วง ค.ศ. 2008–2013 การแข่งขันมีชื่อตามผู้สนับสนุนคือ แอลทีวี ซูเปอร์คัพ และนับตั้งแต่ ค.ศ. 2014 เป็นต้นมา การแข่งขันเรียกชื่อเพียงสั้น ๆ ว่า ซูเปอร์คัพ สโมสรที่ประสบความสำเร็จในรายการนี้มากที่สุดคือ โอโมเนีย ซึ่งชนะเลิศถึง 16 สมัย
ออร์แกน
ออร์แกน (organ, กรีก: ὄργανον ออร์กานอน) เป็นเครื่องดนตรีสากล ออร์แกนมีประวัติในการประดิษฐ์ที่ยาวนานมาตั้งแต่สมัยโรมัน และมีความสำคัญควบคู่มากับศาสนาคริสต์เลยทีเดียว คำว่า organ นั้น ก็มาจากภาษาละติน organum ซึ่งเป็นชื่อที่ใช้เรียกเครื่องดนตรีชนิดหนึ่ง ที่มีชื่อว่า hydraulis ต้นกำเนิดเสียงของออร์แกนมาจากลม ซึ่งมีแหล่งกำเนิดหลายวิธีซึ่งในสมัยโบราณก็ต้องใช้แรงคนในการผลิตลม เมื่อลมถูกบังคับให้ไหลผ่านท่อที่มีขนาดต่างๆกันก็จะเกิดเสียงที่มีความถี่แตกต่างกัน ท่อที่ใช้ในการสร้างออร์แกนนั้น อาจจะเป็นไม้ หรือโลหะ ก็ได้ ซึ่งจะส่งผลให้มีเสียงที่แตกต่างกัน และออร์แกนหนึ่งเครื่อง สามารถทำเสียงต่าง ๆ ได้เท่า ๆ กับเครื่องดนตรีหลายชิ้นมารวมกัน ดังนั้น ออร์แกนจึงสามารถเล่นได้ทั้งแนวทำนอง และแนวเดินเบส โดยไม่ต้องพึ่งพาเครื่องดนตรีอื่นใด ดังนั้น ในสมัยก่อนนั้น ออร์แกนจึงถือเป็นเครื่องดนตรีที่มีประสิทธิภาพสูงที่สุดในบรรดาเครื่องดนตรีทั้งปวง
ออร์แกนได้รับฉายาว่าเป็นราชาแห่งเครื่องดนตรีตะวันตก เนื่องจากมีความซับซ้อนในการประดิษฐ์ และขนาดที่ใหญ่ ออร์แกนที่ใหญ่ที่สุดในโลกอยู่ที่ แอตแลนติกซิตีคอนเวนชันฮอล ที่เมืองแอตแลนติกซิตี รัฐนิวเจอร์ซีย์ สหรัฐอเมริกา ซี่งมีจำนวนไปป์ถึง 33,000 ไปป์
เหมิง อี้
เหมิง อี้ (蒙毅; 245-210 ปีก่อนคริสตกาล) ขุนพลและขุนนางชาวจีน เป็นขุนนางของ ราชวงศ์ฉิน, เขารับราชการในราชสำนักของ ฉินซีฮ่องเต้ เขาเป็นน้องชายของขุนพล เหมิง เถียน หลังจากการเสด็จสวรรคตของฉินซีฮ่องเต้ เหมิง อี้และพี่ชายของเขาถูกประหารชีวิตโดย จักรพรรดิฉินที่ 2 จากการกระตุ้นของมหาขันที เจ้าเกา
คนขับรถ
คนขับรถ หรือ โชเฟอร์ (chauffeur หรือ driver) หมายถึง ผู้ที่มีอาชีพบังคับควบคุมยานพาหนะส่วนบุคคลให้เคลื่อนที่ไป ในบางครั้งอาจใช้คำว่า "สารถี" สำหรับผู้ที่ควบคุมพาหนะซึ่งเป็นสิ่งมีชีวิต เช่น รถม้า คำว่า "โชเฟอร์" ในภาษาฝรั่งเศส หมายถึง "ผู้ทำหน้าที่ให้ความร้อน" เนื่องจากรถในยุคแรก มีลักษณะเช่นเดียวกับรางรถไฟและเรือ คือ ใช้พลังไอน้ำ คนขับรถจึงต้องให้ความร้อนเพื่อผลิตพลังงาน
มีกลุ่มคนบางกลุ่มซึ่งได้ว่าจ้างให้มีคนขับรถเต็มเวลาทำหน้าที่ขับยานพาหนะส่วนบุคคล และยังมีบริการอย่างมืออาชีพซึ่งเสนอรถลีมูซีนและรถเช่า ซึ่งมีคนขับรถทำหน้าที่อยู่ด้วย วิธีการดังกล่าวคล้ายกับแท็กซี่ แต่มีความหรูหรามากขึ้น มีประโยชน์หลายประการที่ได้รับจากการใช้คนขับรถ รวมทั้งความสะดวก ความเป็นประโยชน์และการประหยัดเวลา รวมทั้งความปลอดภัยในการขับขี่ให้กับนักธุรกิจและหุ้นส่วนใหญ่
ไอไลฟ์
ไอไลฟ์ (ILife) เป็นชุดซอฟต์แวร์ที่ผลิตโดยบริษัทแอปเปิล ซึ่งไว้ใช้ร่วมกับระบบปฏิบัติการแมคโอเอส โดยเป็นชุดซอฟต์แวร์สำหรับจัดการ แก้ไข รวมถึงเผยแพร่ภาพถ่าย ภาพยนตร์ และเพลง โดยโปรแกรมในชุดประกอบด้วย 5 โปรแกรม ได้แก่ ไอโฟโต้ ไอมูฟวี่ ไอดีวีดี การาจแบนด์ และไอเว็บ
เดิมแอปเปิลวางจำหน่ายชุดซอฟต์แวร์ไอไลฟ์ในรูปแบบดีวีดี และจะติดตั้งมาพร้อมกับแมคที่วางจำหน่ายทุกเครื่อง แต่ต่อมาได้มีการเปิดตัวแมคแอพสโตร์ขึ้น จึงยกเลิกการวางจำหน่ายในรูปแบบดีวีดีและเปลี่ยนไปวางจำหน่ายบนแมคแอพสโตร์แทน โดยปัจจุบันผู้ใช้สามารถดาวน์โหลดไอมูฟวี่และการาจแบนด์ได้ฟรีจากแมคแอพสโตร์ และไอโฟโต้ถูกเปลี่ยนเป็นแอพรูปภาพและถูกติดตั้งมาพร้อมกับแมคโอเอส ส่วนไอดีวีดีและไอเว็บนั้นได้หยุดการพัฒนาไปแล้ว
กลุ่มอาการของการหลั่งฮอร์โมนต้านการขับปัสสาวะไม่เหมาะสม
กลุ่มอาการของการหลั่งฮอร์โมนต้านการขับปัสสาวะไม่เหมาะสม กลุ่มอาการหลั่งฮอร์โมนต้านการขับปัสสาวะบกพร่อง เป็นภาวะที่มักพบในผู้ป่วยมะเร็งปอดชนิดสมอลล์เซลล์ ปอดบวม เนื้องอกสมอง บาดเจ็บที่ศีรษะ โรคหลอดเลือดสมอง เยื่อหุ้มสมองอักเสบ และสมองอักเสบ เป็นกลุ่มอาการที่มีลักษณะเฉพาะคือมีการหลั่งวาโซเพรสซินออกมาจากต่อมใต้สมองส่วนหลังหรือแหล่งอื่นๆ มากผิดปกติ ทำให้มีโซเดียมในเลือดต่ำ และอาจมีสารน้ำในร่างกายมากเกินได้
มอสโกโมโนเรล
มอสโกโมโนเรล (Московская Монорельсовая Транспортная Система (ММТС)) เป็นระบบรถไฟฟ้าโมโนเรล ระยะทาง 4.7 km ตั้งอยู่ในกรุงมอสโก ประเทศรัสเซีย มีจำนวน 6 สถานี เริ่มก่อสร้างเมื่อ ค.ศ. 1998 ใช้งบประมาณ 6,335,510,000 รูเบิลรัสเซีย (240 ล้านดอลลาร์)
ในวันที่ 20 พฤศจิกายน ค.ศ. 2004 ได้เปิดใช้งานในรูปแบบระยะสั้น และเมื่อ 1 มกราคม ค.ศ. 2008 ได้เปิดใช้งานในรูปแบบการขนส่ง ตั๋วมีตั้งแต่ราคา 50 ไปจนถึง 19 รูเบิลรัสเซีย ซึ่งเป็นราคามาตรฐาน
มอสโกโมโนเรล ดำเนินการโดยบริษัทแห่งรัฐ มอสโกเมโทร
วีเอวี
วีเอวี (อังกฤษ:VAV;เกาหลี:브이에이브이;ย่อมาจาก Very Awesome Voice) เป็นกลุ่มบอยแบนด์จากเกาหลีใต้ที่ก่อตั้งโดย A Team Entertainment (ชื่อเดิมคือ AQ Entertainment) ในกรุงโซลประเทศเกาหลีใต้ เปิดตัวครั้งแรกเมื่อวันที่ 31 ตุลาคม 2015 ด้วยมินิอัลบั้ม "Under the Moonlight" ปัจจุบันประกอบด้วยสมาชิก 7 คนคือ เซนต์แวน, บารอน, เอส, เอโน, เจคอบ, โรอู และ จีอู
มาสด้า 2
มาสด้า ดีมิโอ (Mazda Demio) เป็นรถยนต์นั่งขนาดเล็กมาก รุ่นหนึ่ง ผลิตโดยค่ายรถยนต์มาสด้า ในปัจจุบัน ดีมิโอ เป็นชื่อจริงของรถยนต์ มาสด้า 2 ซึ่งปัจจุบันเป็นที่รู้จักอย่างกว้างขวางในสังคมไทย
แรกเริ่มนั้น ดีมิโอถูกออกแบบให้มีลักษณะเป็นรถมินิแวน กับ สเตชันวากอน (ยกตัวอย่างรถมินิแวนเช่น โตโยต้า อแวนซา ซึ่งคือรถตู้ย่อส่วน ซึ่งมีขนาดใหญ่เมื่อเทียบกับรถเก๋ง) แต่ต่อมา ก็ได้เปลี่ยนจากรถขนาดใหญ่กลายเป็นรถขนาดกะทัดรัด โดยแบ่งวิวัฒนาการตามช่วงเวลาของดีมิโอออกได้เป็น 3 รุ่น (Generation) ได้ดังนี้
รุ่นที่ 1 (พ.ศ. 2539 - 2545)
ดีมิโอรุ่นแรก ใช้รหัสรถว่า DW การขายนอกประเทศญี่ปุ่นมักจะใช้ชื่อ มาสด้า 121 (ในช่วงนั้น มีมาสด้า 121 มาขายบ้างประปรายในประเทศไทย แต่ 121 รุ่นนั้น ไม่ได้มาจากดีมิโอ แต่มาจากรถอีกรุ่นหนึ่งในเครือมาสด้า มีชื่อจริงว่า ออโต้แซม เรวิว (Autozam Revue)) DW ถูกออกแบบให้เป็นรถแฮทช์แบ็กหลังคาสูงขนาดใหญ่ มีเครื่องยนต์ 2 ขนาดให้เลือก คือ 1,300 กับ 1,500 ซีซี มีความยาว 3,800 มม., กว้าง 1,670 มม., สูง 1,535 มม. และฐานล้อ 2,390 มม. ในโฆษณาโทรทัศน์ของ DW มีนักบาสเก็ตบอลชื่อดังในยุคนั้น "สก็อตตี ปิปเปน" เป็นพรีเซนเตอร์ด้วย
รุ่นที่ 2 (พ.ศ. 2545 - 2550)
ดีมิโอรุ่นที่ 2 ใช้รหัสรถว่า DY การขายนอกประเทศมักจะใช้ชื่อ มาสด้า 2 ถือเป็นมาสด้า 2 รุ่นแรก แต่รุ่นนี้ยังไม่เป็นที่รู้จักในประเทศไทยมากนัก เครื่องยนต์มีตั้งแต่ขนาด 1,250 ซีซี ถึง 1,600 ซีซี ดีมิโอรุ่นนี้ ในบางประเทศมีการทำรถเครื่องยนต์ไฮบริดด้วย (เครื่องยนต์ไฮบริด คือเครื่องยนต์ที่ใช้แบตเตอรี่ชนิดพิเศษช่วยในการขับเคลื่อนในบางสถานการณ์ ทำให้ประหยัดน้ำมันได้ ในปัจจุบัน ประเทศไทยมีรถที่เป็นไฮบริดที่มีชื่อเสียงคือ โตโยต้า คัมรี่) มีความกว้าง 1,680 มม., ยาว 3,925 มม. , สูง 1,530 มม. ระยะฐานล้อ 2,490 มม. ในโฆษณาโทรทัศน์ของ DY มีนักแสดงชาวญี่ปุ่น มิซากิ อิโตะ (Misaki Ito) เป็นพรีเซนเตอร์
รุ่นที่ 3 (DE/DH; พ.ศ. 2550 - พ.ศ. 2557)
ดีมิโอรุ่นที่ 3 หรือ มาสด้า 2 ใหม่ ใช้รหัสรถว่า DE มีการออกแบบใหม่ทั้งหมด มีการผลิตรถซีดาน 4 ประตูด้วย (แต่ในช่วงแรกยังไม่เข้าประเทศไทย กำลังจะเข้าใน พ.ศ. 2552) รุ่นนี้ได้รับความนิยมอย่างสูง ภายใน 1 เดือนหลังการเปิดตัว สามารถทำยอดขายได้ถึง 15,000 คัน และในพ.ศ. 2551 ดีมิโอรุ่นที่ 3 นี้ได้รับรางวัลรถยนต์ยอดเยี่ยมแห่งปี ระดับโลก (World Car of the Year 2008) รุ่นนี้ เป็นรุ่นแรกที่เข้ามาผลิตและมีชื่อเสียงในประเทศไทย โดยมีสายการผลิตที่ จังหวัดระยอง เริ่มการขายในช่วงปลายปี พ.ศ. 2552 ด้านมิติ มีความยาว 3,885 มม., กว้าง 1,695 มม., สูง 1,475 มม. ระยะฐานล้อ 2,490 มม. ไม่กี่เดือนต่อมา มาสด้า 2 ได้รับรางวัล รถยนต์ยอดเยี่ยมแห่งปี 2010 ระดับประเทศไทย (Thailand Car of the Year 2010) ประเภทรถยนต์แฮทช์แบ็ก ขนาดเครื่องยนต์ต่ำกว่า 1,500 ซีซี หลังจากนั้น ในต้นปี พ.ศ. 2553 ก็ได้มีการเปิดตัวรุ่นซีดาน (DH) ในประเทศไทย ซึ่งประสบความสำเร็จมากในวงกว้าง และได้มีการปรับโฉม (Minorchange) ในปี พ.ศ. 2554 โดยแยกออกเป็น 2 รุ่น คือ ตัวถังแฮทช์แบค 5 ประตู ใช้ชื่อว่า มาสด้า 2 สปอร์ต (Mazda 2 Sports) และตัวถังซีดาน 4 ประตู ใช้ชื่อว่า มาสด้า 2 เอลิแกนซ์ (Mazda 2 Elegance)
รุ่นที่ 4 (DJ/DL; พ.ศ. 2558 - ปัจจุบัน)
มาสด้า ดีมิโอ หรือ มาสด้า 2 รุ่นที่ 4 มีรหัสว่า DJ ได้ถูกเปิดตัวในประเทศไทยเมื่อเดือนมกราคม 2558 ต่อจาก มาสด้า CX-5 และ มาสด้า 3 ภายใต้โครงการอีโคคาร์ เฟส 2
ในปี 2559 มาสด้า 2 ได้รับรางวัลรถยนต์ยอดเยี่ยมแห่งปี 2016 (Thailand Car of The Year 2016) ประเภทรถอีโคคาร์ประเภทดีเซล
มาสด้า 2 มีเครื่องยนต์เบนซิน SKYACTIV-G 1.3 ลิตร อัตราส่วนการอัด 12.0:1 กำลังสูงสุด 93 แรงม้า ซึ่งมีอัตราการประหยัดน้ำมันสูงสุด 23.3 กิโลเมตรต่อลิตร และเครื่องยนต์ดีเซล SKYACTIV-D 1.5 ลิตร อัตราส่วนการอัด 14.8:1 กำลังสูงสุด 105 แรงม้า ซึ่งมีอัตราการประหยัดน้ำมันสูงสุด 26.3 กิโลเมตรต่อลิตร ซึ่งเครื่องยนต์ทั้ง 2 เครื่องมีอัตราการปล่อยคาร์บอนไดออกไซด์ในไอเสีย 100 กรัม/กม. ผ่านมาตรฐาน Euro 5 ทั้งคู่ และเป็นครั้งแรกของมาสด้าที่นำเครื่องยนต์ดีเซลมาใส่ในกลุ่มรถยนต์นั่ง
ในต้นปี พ.ศ. 2560 มาสด้า 2 ได้มีการปรับอุปกรณ์ให้กับตัวรถโดยเพิ่มระบบเทคโนโลยีความปลอดภัยเข้ามา ได้แก่ ระบบ i-Activesense และ ระบบ G-Vectoring Control (GVC) อีกทั้งยังมีระะบบควบคุมความเร็วรถอัตโนมัติ (Cruise Control) และเกียร์ Paddle Shift ส่วนภายนอกมีการเปลี่ยนแปลงเพียงแค่เพิ่มคิ้วของโคมไฟหน้าด้วยกรอบโครเมียม ส่วนภายในมีการตกแต่งด้วยวัสดุใหม่ๆ เช่น เบาะผ้าสีดำหรือหนังแท้สีดำ แผงแดชบอร์ดเปียโนแบล็ค และมีการเดินตะเข็บที่แผงประตู แต่การตกแต่งจะแตกต่างกันไปตามแต่ละรุ่นย่อย ส่วนสีของตัวถังภายนอก ได้มีการเพิ่มสีมา 3 สี ได้แก่ สีดำ เจ็ทแบล็ค, สีเงิน เมทิออร์ เกรย์ และสีน้ำเงิน อีเทอนอล บลู
รุ่นปรับโฉม
อุปกรณ์ที่เปลี่ยนแปลง
รุ่นพิเศษ Carbon Edition
ล่าสุดทาง Mazda ประเทศไทย ได้เพิ่มทางเลือกกับรถใหม่รุ่นพิเศษ นามว่า CARBON EDITION ที่ลูกค้าสามารถเลือกได้กับรถใหม่ถึง 4 รุ่น ดังนี้ Mazda2, Mazda3, Mazda CX-3 และ Mazda CX-30 โดยปรับราคาเพิ่มจากรุ่นปกติ 10,000 บาท
Mazda เอาใจคนรักความสปอร์ตพรีเมี่ยมภายใต้ชื่อ Carbon Edition มาพร้อมแนวคิด “Unique You” โดดเด่นทั้งภายนอกและภายในที่ได้รับการออกแบบขึ้นพิเศษ กับคอนเซ็ปต์สไตล์คาร์บอนมาสร้างแรงบันดาลใจในการถ่ายทอดภาพลักษณ์ความสปอร์ต ดีไซน์ภายนอกโทนสีเข้มบ่งบอกความเรียบหรู ภายในเบาะนั่งสีแดง Burgundy สปอร์ตโฉบเฉี่ยวมีเอกลักษณ์ที่ไม่ซ้ำใคร ครบครันด้วยฟังก์ชั่นและเทคโนโลยีสกายแอคทีฟ ระบบความปลอดภัยระดับโลกอันเป็นเอกลักษณ์เฉพาะมาสด้า
อุปกรณ์ตกแต่งที่คัดสรรด้วยวัสดุคุณภาพสูงรอบคัน โดยใช้รูปแบบการตกแต่งสไตล์คาร์บอนในการถ่ายทอดภาพลักษณ์ความสปอร์ต ตามแนวคิด โคโดะ ดีไซน์ ที่เน้นความเรียบง่ายแต่งดงาม บ่งบอกอัตลักษณ์ตัวตนความพิเศษแบบไม่เหมือนใคร ผ่านรถยนต์มาสด้าที่กำลังร้อนแรงมากที่สุดในตลาด
- มาสด้า2 Carbon Edition รุ่นซีดาน 4 ประตู มาพร้อมความแตกต่างอย่างมีสไตล์ สะท้อนความสปอร์ตไม่ซ้ำใครด้วยกระจกมองข้างสีดำตัดกับโทนสีเข้มภายนอก ภายในตกแต่งพิเศษด้วยเบาะนั่งสีแดง Burgundy ตอบโจทย์ไลฟ์สไตล์ยุคใหม่ด้วย Wireless Apple CarPlay® พร้อมอุปกรณ์ชาร์จไฟแบบไร้สาย (Wireless Charger) มอบความสนุกในทุกกิจกรรมและเป็นตัวเองได้อย่างไม่ซ้ำแบบใคร
- มาสด้า2 Carbon Edition Sports รุ่นแฮตซ์แบค 5 ประตู ได้รับการเติมเต็มความสปอร์ตพรีเมี่ยมให้แตกต่างแบบไม่ธรรมดา บอกสไตล์ที่โดดเด่นด้วยกระจกมองข้างสีดำ และภายในห้องโดยสารตกแต่งด้วยเบาะนั่งสีแดง Burgundy มอบความสะดวกสบายด้วยเบาะนั่งคนขับปรับไฟฟ้า พร้อมระบบบันทึกตำแหน่ง และเพิ่มความสนุกสนานในการขับขี่กับ Sports Paddle Shift ตอบโจทย์ทุกไลฟ์สไตล์ความสนุกสนานกับความแตกต่างในแบบฉบับที่มีเอกลักษณ์
ราคาจำหน่าย 669,000 บาท
รุ่นปรับโฉมครั้งที่ 2
เมื่อวันที่ 21 มิ.ย. 66 มร.ทาดาชิ มิอุระ ประธานบริหาร บริษัท มาสด้า เซลส์ (ประเทศไทย) จำกัด กล่าวว่า Mazda2 คือหนึ่งในรถยนต์ที่ถ่ายทอดประสบการณ์เหล่านี้ได้อย่างยอดเยี่ยม และเป็นรถรุ่นที่สร้างยอดขายให้กับมาสด้า หลังจากเปิดตัวมาพร้อมกับเทคโนโลยีสกายแอคทีฟที่ให้ทั้งความแรงและประหยัดน้ำมันจนประสบความสำเร็จอย่างต่อเนื่อง และยังคงรักษาส่วนแบ่งการตลาดอยู่ที่ประมาณ 10%
ขณะเดียวกัน มาสด้า 2 ยังถือเป็นโมเดลหลักที่ขับเคลื่อนธุรกิจของมาสด้าในประเทศไทยให้เติบโตอย่างยั่งยืน ดังนั้นการเปิดตัว New Mazda2 ในวันนี้คือการเข้ามาเสริมความแข็งแกร่งให้ธุรกิจของมาสด้า และเป็นผลิตภัณฑ์ที่จะสร้างประสบการณ์ที่ดีที่สุดให้กับลูกค้า
อุปกรณ์ที่เปลี่ยนแปลง , ระบบเตือนการชนด้านหน้า และ ช่วยเบรก (SBS) และ ระบบปรับไฟสูงอัตโนมัติ (HBC)'')
ไซออน iA และ โตโยต้า ยาริส (USA-Spec)
Toyota Yaris ในสหรัฐฯ ได้มีทายาทคันใหม่มารับช่วงต่อแล้ว แต่หน้าตาอาจจะคุ้นเคยกันเสียหน่อย เพราะนี่คือ Mazda 2 ที่ผ่านการเปลี่ยนตรายี่ห้อ และแต่งหน้าทาปากมาเล็กน้อยนั่นเอง เบื้องต้นมีรุ่นย่อยให้เลือกด้วยกัน 2 รุ่น ส่วนขุมพลังมีหนึ่งเดียวกับ เครื่องยนต์ขนาด 1.5 ลิตร
จากข้อตกลงที่เคยทำกันเอาไว้ตั้งแต่ปี 2013 ความร่วมมือระหว่าง Toyota และ Mazda ระบุว่า Mazda จะผลิตรถยนต์ขนาดเล็กส่งให้ Toyota เอาไปจำหน่ายในตลาดอเมริกาเหนือ จึงเป็นผลทำให้ทั้งตัวถัง Sedan และ Hatchback ของ Mazda 2 กลายมาเป็น Yaris ทำตลาดในอเมริกาเหนือ
ภายนอกของ Toyota Yaris มาพร้อมกับอุปกรณ์ตกแต่งครบครันทั้ง กันชนหน้าทรงที่ต่างจาก Mazda 2, ไฟหน้าเปิด-ปิดอัตโนมัติแบบ LED พร้อมไฟ DRL, กระจกมองข้างพร้อมไฟเลี้ยว LED – ระบบไล่ฝ้า, ไฟตัดหมอกหน้า, ล้อขนาด 16 นิ้ว และปลายท่อไอเสียโครเมี่ยม ด้านสีตัวถังมีให้เลือก 7 สี
ห้องโดยสารมีให้เลือกทั้งสีดำและสีเทา ส่วนพวงมาลัย, หัวเกียร์ และด้านเบรกมือตกแต่งด้วยการหุ้มหนัง ด้านอุปกรณ์มาตรฐานมีทั้ง ระบบปรับอากาศอัตโนมัติ, หน้าจอสัมผัสขนาด 7 นิ้ว, ระบบนำทาง, ระบบสั่งการด้วยเสียงพร้อมระบบเชื่อมต่อ Bluetooth และระบบ Push Start
ขุมพลังของ Toyota Yaris เป็นเครื่องยนต์เบนซิน แบบ 4 สูบ ขนาด 1.5 ลิตร พร้อมหัวฉีดแบบ Direct Injection อัตราส่วนกำลังอัด 12.0 : 1 กำลังสูงสุด 106 แรงม้า จับคู่กับเกียร์อัตโนมัติ 6 จังหวะ พร้อม Sport Mode
ระบบความปลอดภัยติดตั้ง ระบบลดความเร็วโดยอัตโนมัติเมื่อใช้ความเร็วต่ำ Low-speed Pre-collision Safety System ในทุกรุ่นย่อย ทั้งยังมีระบบช่วยควบคุมการทรงตัว DSC, ระบบป้องกันล้อหมุนฟรี TRC, ระบบเบรก ABS – EBD – BA และถุงลมนิรภัย 6 ตำแหน่ง
Toyota Yaris พร้อมออกจำหน่ายแล้วในสหรัฐฯ โดยมีให้เลือก 2 รุ่นย่อย ประกอบด้วย LE และ XLE ทุกคันมาพร้อมการรับประกันนาน 3 ปี หรือ 36,000 ไมล์ (ราว 57,900 กิโลเมตร) ส่วนเครื่องยนต์และตัวถังผุกร่อน ขยายการรับประกันเป็น 5 ปี โดยไม่จำกัดระยะทางสำหรับอย่างหลัง